section_heading: Povijest
paragraph_text: Na jesen 1993., župnik don Ante Đerek se vratio u Dubrave. Sljedeće godine u spaljenoj crkvi organizirana je proslava Svih Svetih, jer život se u župi smirivao. Na jesen 1995. došao je novi župnik don Vinko Raguž. Konstatirao je stanje: aladinska crkva potpuno spaljena, kuća devastirana rukama i granatama, a župna dvorana podobro granatama uništena. Misu nije bilo moguće slaviti u crkvenim prostorima, pa je za slavlja korišten prostor od općine u Kooperativi na Pileti, te je Pileta kao i prije osnivanja župe, služila, kad je svećenik je radi vjeronaučne pouke "Duminom cestom" pješačio iz Prenja do vjeronaučne dvorane na Pileti. Od 1996. krenula je obnova crkve i okolnih prostora koja je potrajala godinama. Jubilejske godine 2000. crkva je obogaćena radovima uglednih umjetnika. Iza oltara postavljen je mozaik na zid, a izradile su ga akademska slikarica Leila Michieli Vojvoda i akademska kiparica Đurđa Gudlin Zanoški prema Dulčićevu. Granitni pod u prezbiteriju, oltar, ambon i krstionica su postavljeni, a djelo su akademskog kipara Nikole Džaje i profesora likovnog Josipa Bosnića.